Qozog‘iston Rossiyadan yana qiruvchilar sotib oladi

Qozog‘iston Rossiyadan Su-30SM ko‘p nishonli qiruvchilarning navbatdagi partiyasini sotib oladi. Bu haqda «Korporatsiya «Irkut» rasmiy sayti xabar bermoqda.
Tegishli shartnomani imzolash marosimi Ostonada bo‘lib o‘tayotgan «KADEX-2018» Xalqaro qurol-yarog‘ va harbiy-texnik mulklar ko‘rgazmasi davomida o‘tkazildi.
Su-30SM ko‘p nishonli qiruvchilarning yangi partiyasini yetkazib berish bo‘yicha shartnoma «Kazspetseksport» va «Korporatsiya «Irkut» o‘rtasida imzolangan.
Shartnoma doirasida «Korporatsiya «Irkut» Qozog‘istonga Su-30SM samolyotlari partiyasini yetkazib beradi. Shartnomani bajarish 2020 yilda yakunlanadi. Qiruvchilar 2015 yildan buyon Qozog‘iston havo mudofaasi kuchlarida bo‘lgan shu kabi jangovar mashina parkini to‘ldiradi.